Hou só by jou Nuwejaarsvoorneme | SARIE
Nuwe jaar, nuwe haarkleur!
5 wenke vir jou partytjiehaarstyl en -grimering
Hou só by jou Nuwejaarsvoorneme	deur SARIE.com-span
Die oujaar lê behoorlik op sy rug en die nuwe jaar, met al sy uitdagings, is hier! En dít beteken net één ding: Jou lysie Nuwejaarsvoorneme is gemaak. Nou net om daarby te hou. Hier’s raad.
Besluit wat vir jóú normaal is en hou daarby. Skud die ‘maar wat sal die mense sê’-houding af.
Kies ’n vriendin wat jou moontlik negatief kan beïnvloed en stel haar aan as jou “lyfwag”. Deel jou doelwit met haar en sê vir haar presies wat sy moet doen om jou te help. Dit keer ook dat sy jou planne in die wiele ry.
“Navorsing wys dat vriende en familie die grootste invloed op jou sukses het – ten goede of kwade,” sê Helene. “Die groot geheim lê daarin om te weet rondom wie jy kan wees en wie jy eerder moet vermy.”